CELEX: 32014R0760
Language: sl
Date: 2014-07-10 00:00:00
Title: Izvedbena uredba Komisije (EU) št. 760/2014 z dne 10. julija 2014 o uvrstitvi določenega blaga v kombinirano nomenklaturo

15.7.2014   
            
            
               SL
            
            
               Uradni list Evropske unije
            
            
               L 207/10
            
         IZVEDBENA UREDBA KOMISIJE (EU) št. 760/2014
   z dne 10. julija 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. julija 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Vsebnik iz plastike, cilindrične oblike, višine približno 8 cm in premera 6 cm, ki vsebuje 180 ml svetilnega olja na osnovi parafina (mešanica parafina z 68 % tetradekana, 25 % pentadekana in približno 4 % heksadekana) in stenj. Zaprt je s kovinskim zamaškom s plastičnim pokrovčkom, ki preprečuje izparevanje olja in drži stenj na mestu (t. i. „oljna svetilka“).
                  Ko se olje porabi, vsebnika ni več mogoče ponovno napolniti.
                  Izdelek se uporablja kot ambientalna svetilka. Lahko se namesti v držalo (na primer steklen kozarec) ali pa uporablja samostojno.
                  
                      (1)Glej sliko.
               
               
                  9405 50 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 9405 in 9405 50 00.
                  Izdelka ni mogoče uvrstiti pod tarifno številko 2710 kot olje, saj ima kovinski zamašek s plastičnim pokrovčkom in stenj ter tako vsebuje več elementov kot olje in vsebnik, ki se po splošnih pravilih za razlago kombinirane nomenklature v točki 5(b) običajno uporablja za pakiranje takega blaga.
                  Izdelek ima značilnosti in obliko samostojne svetilke s tarifno številko 9405, saj ima samozadostno ohišje, ki vsebuje olje, kovinski zamašek s plastičnim pokrovčkom in stenj. Pod navedeno tarifno številko so zajete električne in neelektrične svetilke in pribor zanje, ki so lahko sestavljene iz katerih koli materialov in lahko uporabljajo kateri koli vir svetlobe (glej tudi pojasnjevalne opombe harmoniziranega sistema k tarifni številki 9405, del I).
                  Izdelek se zato uvrsti pod oznako KN 9405 50 00 kot neelektrična svetilka in pribor zanjo.
               
            
         (1)  Slika je zgolj informativne narave.